Es gibt Live-Musi vau de „Golden Boys aus Hernois“, de Band vaum Charli Woposchalik. Da Ferdl schleift de Mizzi glei aufs iwafüde Daunz-Parkett. Auf amoi trifft da Saxophonist in Ton ned und da Ferdl sogt: Des is a gsöchda Off. Owa glei nem eam steht da friachare Freind vau da Mizzi, dea wos glaubt, dass ea damit gmaant is. Dea Feigling wü owa kaa Schlägarei aunfaunga, drum beißt er den Ferdl in die Nosn hinein. Da Ferdl is perplex und an Aungblick ratlos, owa daun foit eam ein, dass de Mizzi jo eh no a Messa in iam Taschl hod. Desweng gibt a in Gegna an leichtn Stessadass dea quea duachs Parkett fliagt und aum aundan End traurig an der Wand pickn bleibt. Dabei reisst a owa aundare mit und es kummt zu ana Raffarei. Da Ferdl muass a boa aunständige Floschn einsteckn, daun sogt a: „Mizzi, reich ma s Messa aus der Toschn“. Owa de Mizzi sogt: Da Teife sois hoin, jetzt hod ma wer mei Taschl gstoin. Jetzt wiad da gschupfte Ferdl windlwaach ghaut und schleicht mit an blaun Aug deprimiat haam. Ea muass si eascht amoi mit Umschläg auskurian und nimmt, so oft ihm der Schädl brummt: 2 Pyramidon (a Aspirin-Alternative). 